Abja-Paluoja 24. oktoober 2023 nr

**Vallavara võõrandamine**

**(Võidu tn 5-12)**

Korteriomand aadressil Võidu tn 5-12, Karksi-Nuia linn, Mulgi vald, Viljandi maakond omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada enampakkumise korras Mulgi vallale kuuluv korteriomand Võidu tn 5-12, Karksi-Nuia linn, Mulgi vald (registriosa nr 2858339, katastritunnus 28701:001:0008), eluruumis on kaks tuba, köök, esik, panipaik, sahver ja WC pindalaga 54,7 m2.
2. Enampakkumine viia läbi elektrooniliselt internetikeskkonnas osta.ee.
3. Määrata korteriomandi alghinnaks 17 500 (seitseteist tuhat viissada) eurot.
4. Müügilepingu sõlmimisega seotud kulud (notaritasu, riigilõiv jmt) tasub ostja.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees